ຄວາມຮຸນແຮງໃນປາກິສຖານ
ມີ 15 ຄົນເສຍຊີວິດ ໃນການໂຈມຕີທີ່ສົງໄສວ່າ ມາຈາກເຮືອບິນບໍ່ມີຄົນຂັບ ຂອງສະຫະລັດ
ການໂຈມຕີດ້ວຍລູກສອນໄຟທີ່ສົງໄສວ່າ ເປັນຂອງສະຫະລັດ ໄດ້ສັງຫານຢ່າງນ້ອຍ 15 ຄົນ ໃນເຂດ Khyber ທາງພາກຕາເວັນຕົກສຽງເໜືອຂອງປາກິສຖານ ບ່ອນທີ່ການ ໂຈມຕີໃນທຳນອງນີ້ ບໍ່ຄ່ອຍມີຂຶ້ນ ເຈົ້າໜ້າທີ່ປາກິສຖານກ່າວວ່າ ການໂຈມຕີດ້ວຍລູກສອນໄຟຂອງສະຫະລັດມີຂຶ້ນຢູ່ 2 ບ່ອນ ໃນເຂດຮ່ອມພູ Tirah ໃນມື້ວານນີ້ ເຈົ້າໜ້າທີ່ປາກິສຖານເວົ້າວ່າ ການໂຈມຕີດ້ວຍລູກສອນໄຟຂອງສະຫະລັດ ໃນ ບໍລິເວນດຽວກັນນີ້ ກໍໄດ້ສັງຫານ 7 ຄົນທີ່ສົງໄສວ່າເປັນພວກຫົວຮຸນແຮງ ການໂຈມຕີດ້ວຍລູກສອນໄຟ ທີ່ສົງໄສວ່າເປັນຂອງສະຫະລັດສ່ວນໃຫຍ່ແລ້ວແມ່ນມີຂຶ້ນໃນ ເຂດ Waziristan ເໜືອ ໃນບໍລິເວນໃກ້ໆຊາຍແດນອັຟການິສຖານ ບ່ອນທີ່ເຊື່ອກັນວ່າ ກຸ່ມກໍ່ການຮ້າຍອາລກາຍດາ ແລະພວກຫົວຮຸນແຮງທາລີບານ ໄດ້ພາກັນຫຼົບລີ້ ແລະປະຕິ ບັດງານຢູ່ນັ້ນ ປາກິສຖານ ໄດ້ທຳການປະທ້ວງຢ່າງເປັນທາງການ ຕໍ່ການໂຈມຕີດ້ວຍລູກສອນໄຟແຕ່ສະ ຫະລັດເວົ້າວ່າ ມັນເປັນອາວຸດທີ່ສຳຄັນ ໃນການຕໍ່ສູ້ກັບພວກຫົວຮຸນແຮງ ຜົນການທົບທວນເມື່ອໄວໆມານີ້ ກ່ຽວກັບຍຸດທະສາດຂອງສະຫະລັດໃນອັຟການິສຖານ ແລະປາກິສຖານນັ້ນເວົ້າວ່າ ຈຳເປັນຕ້ອງໄດ້ມີການຮ່ວມມືເພີ້ມຂຶ້ນ ຈາກປາກິສຖານ ເພື່ອ ປະຕິເສດບໍ່ຍອມໃຫ້ບ່ອນຫຼົບລີ້ແກ່ພວກກໍ່ການຮ້າຍໃນບໍລິເວນຊາຍແດນນັ້ນ ໃນເຫດຮ້າຍອີກອັນນຶ່ງ ໃນວັນສຸກມື້ນີ້ ເຈົ້າໜ້າທີ່ປາກິສຖານກ່າວວ່າ ພວກຫົວຮຸນແຮງ ໄດ້ຍິງປືນຄົກ ໃສ່ເຮືອນ 2 ຫຼັງ ທີ່ເມືອງ Hangu ໃນພາກຕາເວັນຕົກສຽງເໜືອຂອງປະ ເທດເຮັດໃຫ້ມີຜູ້ເສຍຊີວິດ 9 ຄົນ ເຂດດັ່ງກ່າວ ເປັນເຂດທີ່ມັກເກີດຄວາມຮຸນແຮງ ທາງ ດ້ານສາສະໜາ